Απόφαση του Γενικού Δικαστηρίου (τρίτο τμήμα) της 9ης Ιουνίου 2021 – Puma κ.λπ. κατά Επιτροπής

(Υπόθεση T‑781/16)

«Ντάμπινγκ – Εισαγωγές ορισμένων υποδημάτων με το πάνω μέρος από δέρμα καταγωγής Κίνας και Βιετνάμ – Εκτέλεση της αποφάσεως του Δικαστηρίου στις συνεκδικασθείσες υποθέσεις C‑659/13 και C‑34/14 – Εκ νέου επιβολή οριστικού δασμού αντιντάμπινγκ και οριστική είσπραξη του προσωρινού δασμού – Επανάληψη της διαδικασίας που προηγήθηκε της εκδόσεως των κανονισμών που κρίθηκαν ανίσχυροι – Ιδιότητα επιχειρήσεως δραστηριοποιούμενης υπό καθεστώς οικονομίας της αγοράς – Ατομική μεταχείριση – Ανασκόπηση εγγράφων στοιχείων – Μη υποβολή αιτήματος παροχής συμπληρωματικών πληροφοριών και επιτόπιας επαληθεύσεως – Μη επιστροφή των δασμών αντιντάμπινγκ – Νομική βάση – Ασφάλεια δικαίου – Δικαιολογημένη εμπιστοσύνη – Μη αναδρομικότητα – Αναλογικότητα – Κατάχρηση εξουσίας – Απαγόρευση των διακρίσεων – Προγενέστερη πρακτική λήψεως αποφάσεων»

1. Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Άμεσος επηρεασμός – Κριτήρια – Κανονισμός περί επιβολής δασμών αντιντάμπινγκ – Άμεσος ή μη επηρεασμός του εισαγωγέα του υπό εξέταση προϊόντος (Άρθρο 263, εδ. 4, ΣΛΕΕ· κανονισμοί της Επιτροπής 2016/1395, 2016/1647 και 2016/1731) (βλ. σκέψεις 46, 47)

2. Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Ατομικός επηρεασμός – Κριτήρια – Κανονισμός περί επιβολής δασμών αντιντάμπινγκ – Προσφυγή που ασκείται από επιχείρηση της οποίας η ταυτότητα μπορούσε να προσδιοριστεί κατά τον χρόνο εκδόσεως του κανονισμού και η οποία αποτελεί μέρος περιορισμένου κύκλου επιχειρηματιών – Παραδεκτό (Άρθρο 263, εδ. 4, ΣΛΕΕ· κανονισμοί της Επιτροπής 2016/1395, 2016/1647 και 2016/1731) (βλ. σκέψεις 48-51, 57-59)

3. Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Κανονισμός περί επιβολής δασμών αντιντάμπινγκ – Παραδεκτό της προσφυγής ενός εκ των προσφευγόντων – Αναγκαιότητα εξετάσεως του παραδεκτού της προσφυγής όσον αφορά τις λοιπές προσφεύγουσες που ανήκουν στον ίδιο όμιλο επιχειρήσεων – Δεν υφίσταται (Άρθρο 263, εδ. 4, ΣΛΕΕ· κανονισμοί της Επιτροπής 2016/1395, 2016/1647 και 2016/1731) (βλ. σκέψη 61)

4. Κοινή εμπορική πολιτική – Άμυνα κατά των πρακτικών ντάμπινγκ – Διαδικασία αντιντάμπινγκ – Απόφαση κηρύσσουσα ανίσχυρους τους κανονισμούς περί επιβολής δασμών αντιντάμπινγκ – Έκδοση κανονισμού προς εφαρμογή της αποφάσεως περί ανισχύρου – Έκδοση του εν λόγω κανονισμού επί τη βάσει του βασικού κανονισμού αντιντάμπινγκ 2016/1036 – Επιτρέπεται (Άρθρο 266 ΣΛΕΕ· κανονισμός 2016/1036 του Ευρωπαϊκού Κοινοβουλίου και του Συμβουλίου, άρθρα 9 και 14) (βλ. σκέψεις 66-71, 76)

5. Πράξεις των οργάνων – Αιτιολογία – Υποχρέωση αιτιολογήσεως – Περιεχόμενο – Μνεία της νομικής βάσης της πράξεως (Άρθρο 296, εδ. 2, ΣΛΕΕ) (βλ. σκέψεις 77, 78)

6. Κοινή εμπορική πολιτική – Άμυνα κατά των πρακτικών ντάμπινγκ – Διαδικασία αντιντάμπινγκ – Απόφαση κηρύσσουσα ανίσχυρους τους κανονισμούς περί επιβολής δασμών αντιντάμπινγκ – Έκδοση κανονισμού προς εφαρμογή της αποφάσεως περί ανισχύρου – Εκ νέου επιβολή δασμών αντιντάμπινγκ επί των εισαγωγών που πραγματοποιήθηκαν κατά το διάστημα που εφαρμόζονταν οι κανονισμοί που κηρύχθηκαν ανίσχυροι – Παραβίαση των αρχών της ασφάλειας δικαίου και της απαγορεύσεως της αναδρομικής ισχύος – Δεν υφίσταται (Κανονισμός 2016/1036 του Ευρωπαϊκού Κοινοβουλίου και του Συμβουλίου, άρθρο 10 § 1· κανονισμός 384/96 του Συμβουλίου, άρθρο 10 § 1) (βλ. σκέψεις 87-99)

7. Κοινή εμπορική πολιτική – Άμυνα κατά των πρακτικών ντάμπινγκ – Διακριτική ευχέρεια των οργάνων – Αλλαγή προσεγγίσεως όσον αφορά την υπαγωγή ορισμένων εισαγωγέων σε εκ νέου επιβληθέντες δασμούς αντιντάμπινγκ – Επιτρέπεται – Δυνατότητα των επιχειρηματιών να επικαλεστούν την αρχή της προστασίας της δικαιολογημένης εμπιστοσύνης – Δεν υφίσταται (βλ. σκέψεις 102-105, 143, 160)

8. Κοινή εμπορική πολιτική – Άμυνα κατά των πρακτικών ντάμπινγκ – Διαδικασία αντιντάμπινγκ – Απόφαση κηρύσσουσα ανίσχυρους τους κανονισμούς περί επιβολής δασμών αντιντάμπινγκ – Έκδοση κανονισμού προς εφαρμογή της αποφάσεως περί ανισχύρου – Διακριτική ευχέρεια των οργάνων – Περιεχόμενο – Δικαστικός έλεγχος – Όρια (Άρθρο 266 ΣΛΕΕ· κανονισμοί της Επιτροπής 2016/1395, 2016/1647 και 2016/1731) (βλ. σκέψεις 116, 117)

9. Κοινή εμπορική πολιτική – Άμυνα κατά των πρακτικών ντάμπινγκ – Έκταση της υποχρεώσεως της Επιτροπής να ελέγξει τα στοιχεία που προσκομίζουν οι ενδιαφερόμενοι – Στοιχεία προσκομιζόμενα κατόπιν του χαρακτηρισμού ως επιχειρήσεως που δραστηριοποιείται υπό καθεστώς οικονομίας της αγοράς – Περιλαμβάνονται – Υποχρέωση διενέργειας ελέγχου στις εγκαταστάσεις της οικείας εταιρείας – Δεν υφίσταται (Κανονισμός 384/96 του Συμβουλίου, άρθρα 2 § 7, στοιχείο βʹ, 6 § 8, 9 § 5 και 16 § 1) (βλ. σκέψεις 152-154)

10. Κοινή εμπορική πολιτική – Άμυνα κατά των πρακτικών ντάμπινγκ – Διαδικασία αντιντάμπινγκ – Δικαιώματα άμυνας – Υποχρέωση ενημερώσεως την οποία υπέχουν τα θεσμικά όργανα – Εφαρμογή σε εταιρία η οποία δεν συμμετείχε στη διαδικασία έρευνας και ο οποία δεν συνδέεται με κανέναν παραγωγό-εξαγωγέα της υπό έρευνα χώρας – Αποκλείεται (Κανονισμός 384/96 του Συμβουλίου, άρθρο 2 § 10) (βλ. σκέψη 162)

Αντικείμενο

Προσφυγή δυνάμει του άρθρου 263 ΣΛΕΕ με αίτημα την ακύρωση, πρώτον, του εκτελεστικού κανονισμού (ΕΕ) 2016/1395 της Επιτροπής, της 18ης Αυγούστου 2016, για την εκ νέου επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων υποδημάτων με το πάνω μέρος από δέρμα καταγωγής Λαϊκής Δημοκρατίας της Κίνας που παράγονται από τις επιχειρήσεις Buckinghan Shoe Mfg Co. Ltd, Buildyet Shoes Mfg., DongGuan Elegant Top Shoes Co. Ltd, Dongguan Stella Footwear Co. Ltd, Dongguan Taiway Sports Goods Ltd, Foshan City Nanhai Qun Rui Footwear Co., Jianle Footwear Industrial, Sihui Kingo Rubber Shoes Factory, Synfort Shoes Co. Ltd., Taicang Kotoni Shoes Co. Ltd., Wei Hao Shoe Co. Ltd., Wei Hua Shoe Co. Ltd, Win Profile Industries Ltd, και την εφαρμογή της απόφασης του Δικαστηρίου στις συνεκδικασθείσες υποθέσεις C‑659/13 και C‑34/14 (ΕΕ 2016, L 225, σ. 52), δεύτερον, του εκτελεστικού κανονισμού (ΕΕ) 2016/1647 της Επιτροπής, της 13ης Σεπτεμβρίου 2016, για την εκ νέου επιβολή οριστικού δασμού αντιντάμπινγκ και για την οριστική είσπραξη του προσωρινού δασμού που επιβλήθηκε στις εισαγωγές ορισμένων υποδημάτων που έχουν το πάνω μέρος από δέρμα, καταγωγής Βιετνάμ, τα οποία κατασκευάζονται από τις επιχειρήσεις Best Royal Co. Ltd, Lac Cuong Footwear Co. Ltd, Lac Ty Co. Ltd, Saoviet Joint Stock Company (Megastar Joint Stock Company), VMC Royal Co. Ltd, Freetrend Industrial Ltd και τη συνδεδεμένη της εταιρεία Freetrend Industrial A (Vietnam) Co. Ltd, Fulgent Sun Footwear Co. Ltd, General Shoes Ltd, Golden Star Co. Ltd, Golden Top Company Co. Ltd, Kingmaker Footwear Co. Ltd, Tripos Enterprise Inc., Vietnam Shoe Majesty Co. Ltd, και για την εφαρμογή της απόφασης του Δικαστηρίου στις συνεκδικαθείσες υποθέσεις C‑659/13 και C‑34/14 (ΕΕ 2016, L 245, σ. 16), και, τρίτον, του εκτελεστικού κανονισμού (ΕΕ) 2016/1731 της Επιτροπής, της 28ης Σεπτεμβρίου 2016, για την εκ νέου επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων υποδημάτων που έχουν το πάνω μέρος από δέρμα, καταγωγής Λαϊκής Δημοκρατίας της Κίνας και Βιετνάμ και που παράγονται από τη General Footwear Ltd (Κίνα), την Diamond Vietnam Co. Ltd και την Ty Hung Footgearmex/Footwear Co. Ltd, και για την εφαρμογή της απόφασης του Δικαστηρίου στις συνεκδικαζόμενες υποθέσεις C‑659/13 και C‑34/14 (ΕΕ 2016, L 262, σ. 4).

Διατακτικό

Το Γενικό Δικαστήριο αποφασίζει:

1) Απορρίπτει την προσφυγή.